
 hvad er et svømmende gulv? 

 et svømmende gulv er et nyt gulv, der er lagt ovenpå det eksisterende gulv, med et mellemlag i mellem. gulvet er ikke fastgjort til undergulvet - deraf betegnelsen svømmende gulv. det er ikke altid muligt at lægge det nye gulv ovenpå det gamle. kan det lade sig gøre, er der flere fordele ved et svømmende gulv. der er mulighed for at lægge et isolerende lag mellem det gamle og det nye gulv, så det føles rart og lunt. desuden vil et svømmende gulv have en lyddæmpende effekt, så det ikke larmer så meget, når man går på det. 